**Барање  бр.14-2770/1:** До која дата контролното непријавување на невработените лица ќе остане оправдано запрено без за тоа да се одлага социјалната помош?

Одговор:

Во врска со барањето под горенаведениот број доставено до Секторот за социјална заштита (бр. 10-2986/1) и оттаму препратено до Секторот за политики од областа на трудот и политики за вработување, поднесено од лицето Марјан Крстевски, за доставување на одговор и податоци согласно Законот за слободен пристап до информации од јавен карактер („Службен весник на Република Македонија“ бр. 13/06, 86/08, 6/10, 42/14, 148/15 и 55/16), го даваме следниот одговор:

Роковите за јавување во Агенцијата за вработување на Република Северна Македонија на невработено лице и други лица кои бараат работа, а кои се должни да се јавуваат лично во Агенцијата на секои 30 дена, односно на секои шест месеци, како и рокот од 30 дена по истекот на рокот на јавување утврден во индивидуалниот план за вработување, по кој рок се брише невработеното лице од евиденцијата на невработени лица, а корисниците на права по основ на невработеност го губат и правото,  истекуваат за време на траење на вонредната состојба, престануваат да течат за време траење на вонредната состојба и се продолжуваат за 30 дена од денот на истекот на траењето на вонредната состојба, согласно член 2 од Уредбата со законска сила за примена на Законот за вработувањето и осигурување во случај на невработеност за време на вонредна состојба („Службен весник на РСМ“ бр.89/20).